cyanic-selkie/wikianc huggingface dataset:
Ναός του Άρη
Ιστορία
Ο Ναός χτίστηκε αρχικά σε περιοχή εκτός των Αθηνών. Παλαιότερα θεωρούνταν πως βρισκόταν στις Αχαρνές λόγω της γνωστής τοπικής λατρείας του Άρη. Νεότερες έρευνες του Μανόλη Κορρέ όμως δείχνουν ότι μάλλον βρισκόταν στην Αρχαία Παλλήνη δηλαδή στον σημερινό Σταυρό Αττικής. Πράγματι, σε ανασκαφές που πραγματοποιήθηκαν μεταξύ των οδών Ζαλόγγου, Ανδρούτσου και Μακρυγιάννη ανακαλύφθηκαν τα θεμέλια ενός ναού ιδίων διαστάσεων χωρίς όμως κανένα ίχνος της ανωδομής του. Σύμφωνα με αρχαίες πηγές εκεί βρισκόταν ο Ναός της Αθηνάς Παλλήνης. Στα χρόνια του αυτοκράτορα Αυγούστου, πιθανόν το 2 μ.Χ., ο Ναός αποσυναρμολογήθηκε πλήρως και μεταφέρθηκε στην Αγορά της Αθήνας όπου ξαναστήθηκε, αυτή τη φορά αφιερωμένος στον Άρη. Οι εργάτες που ανέλαβαν την αποσυναρμολόγηση και τη μεταφορά χάραξαν γράμματα στα μέλη του ναού ώστε να θυμούνται την σειρά με την οποία αυτά εφάπτονται για την ανασυναρμολόγηση (π.χ. ΑΡ = αριστερά, Ο = οπισθόδομος, Β = δεύτερη βαθμίδα του στερεοβάτη, Ε = ευθυντηρία). Η μεταφορά του Ναού σχετίζεται ίσως με την αυτοκρατορική λατρεία της εποχής και συγκεκριμένα με την λατρεία του εγγονού του Αυγούστου, Γάιου, τον οποίον επονόμαζαν «Νέο Άρη». Ο Ναός αναφέρεται από τον Παυσανία, γεγονός που συνεισέφερε στην ταυτοποίησή του. Καταστράφηκε πιθανότατα το 267 μ.Χ. κατά την εισβολή των Ερούλων μαζί με όλη την πόλη.
Ανασκαφή
Ο Ναός ανασκάφηκε το 1937 από την Αμερικανική Σχολή Κλασικών Σπουδών στην Αθήνα. Ελάχιστα σώζονται σήμερα και είναι ορατά. Μόνο κάποια θραύσματα μελών και 4 σπόνδυλοι των κιόνων. Κάποια από τα γλυπτά που ίσως διακοσμούσαν τον ναό βρίσκονται στην Κωνσταντινούπολη όπου μεταφέρθηκαν την Βυζαντινή περίοδο.
Σαιν-Ζαν-ντε-Κυκύλ
Το Σαιν-Ζαν-ντε-Κυκύλ (γαλλικά: Saint-Jean-de-Cuculles, οξιτανικά: Sant Joan de Cuculas) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Κυκυλουά (γαλλικά: Cucullois).
Εξωτερικοί σύνδεσμοι
Κατηγορία:Κοινότητες του Ερώ
7 Οκτωβρίου
6 Οκτωβρίου | 7 Οκτωβρίου | 8 Οκτωβρίου
Η 7η Οκτωβρίου είναι η 280η ημέρα του έτους κατά το Γρηγοριανό ημερολόγιο (281η σε δίσεκτα έτη). Υπολείπονται 85 ημέρες.
Ορθόδοξη Εκκλησία
6 Οκτωβρίου | 7 Οκτωβρίου | 8 Οκτωβρίου
Κατηγορία:Ημέρες του έτους
Σαρλ ντε Μαζάντ
Ο Λουί Σαρλ Ζαν Ρομπέρ ντε Μαζάντ (Louis Charles Jean Robert de Mazade, 19 Μαρτίου 1820 ή 1821 – 27 Απριλίου 1893) ήταν Γάλλος ιστορικός συγγραφέας και δημοσιογράφος.
Ο Σαρλ ντε Μαζάντ γεννήθηκε το 1820 ή το 1821 στη μικρή γαλλική πόλη Καστελσαρασέν, στον νομό Ταρν-ε-Γκαρόν, και πέθανε στο Παρίσι. Επί πολλά χρόνια ήταν ο πολιτικός συντάκτης στο περιοδικό Revue des deux mondes και συνέγραψε κυρίως ιστορικές μελέτες. Εκλέχθηκε μέλος της Γαλλικής Ακαδημίας το 1882.
Εξωτερικοί σύνδεσμοι
Κατηγορία:Γάλλοι συγγραφείς Κατηγορία:Γάλλοι δημοσιογράφοι Κατηγορία:Γάλλοι ιστορικοί
Θάνατοι τον Ιούνιο του 2012
Καταγράφονται θάνατοι που συνέβησαν το μήνα Ιούνιο του 2012, συνοδευόμενοι από τις πηγές μέσω των οποίων έγιναν γνωστοί.
30 Ιουνίου
06
Μέριδα (Βενεζουέλα)
Η Μέριδα (πλήρες όνομα Σαντιάγο δε λος Καμπαγιέρος δε Μέριδα) ή "Πόλη των Ιπποτών" (Caballeros) είναι πόλη που βρίσκεται στις Βενεζουελανές Άνδεις, πρωτεύουσα του δήμου Λιμπερταδόρ (Libertador). Είναι ένας από τους κύριους προορισμούς των Βενεζουελανών Άνδεων. Ιδρύθηκε το 1558. Αρχικά αποτελούσε τμήμα της Νέας Γρανάδα, στη συνέχεια όμως περιήλθε στη δικαιοδοσία του Γενικού Αρχηγείου της Βενεζουέλας και διαδραμάτισε ενεργό ρόλο κατά τη διάρκεια του Πολέμου της Ανεξαρτησίας.
Η Μέριδα έχει σήμερα περισσότερους από 300.000 κατοίκους και με τη μητροπολιτική περιοχή φθάνει τους 450.000. Αποτελεί έδρα του Πανεπιστημίου των Άνδεων και της Αρχιεπισκοπής της Μερίδα. Επίσης, μπορεί να υπερηφανεύεται για το υψηλότερο τελεφερίκ και δεύτερο μεγαλύτερο σε μήκος στον κόσμο.
Είναι το μεγαλύτερο πανεπιστημιακό κέντρο και τουριστικό κέντρο στη δυτική Βενεζουέλα.
Η πόλη βρίσκεται σε ένα μικρό κάμπο στην κοιλάδα του ποταμού Τσάμα (Chama) που τη διαρρέει από άκρη σε άκρη. Η πόλη της Μέριδα βρίσκεται σε υψόμετρο 1.600 μέτρα πάνω από την επιφάνεια της θάλασσας. Στο φόντο της έχει, ως σκηνικό την υψηλότερη κορυφή της χώρας που ονομάζεται "Πίκο Μπολίβαρ".
Εξωτερικοί σύνδεσμοι
Κατηγορία:Πόλεις της Βενεζουέλας
Αντώνιος Πισσάνος
Βιογραφικά στοιχεία
Γεννήθηκε στη Σμύρνη το 1893. Αποφοίτησε από το Αγγλικό Κολέγιο Berkshire. Ασχολήθηκε με πειραματικές έρευνες στην Ψυχολογία και υπήρξε ο πρώτος που ζήτησε, από το 1932, την αποκατάσταση του Υπνωτισμού στην επιστημονική του θέση και τη δημιουργία Επιστήμης της Ψυχο-Κοινωνιολογίας. (Η επίσημη αναγνώριση του Υπνωτισμού ως θεραπευτικού μέσου έγινε από τον Βρετανικό Ιατρικό Σύλλογο, το 1958). Κατά τη διάρκεια της Κατοχής πήρε μέρος στην Αντίσταση υπό τον στρατηγό Ν. Τρικούπη, πρωτοστατώντας στην ίδρυση της "Πανελλήνιας Ένωσης Φίλων της Μεγάλης Βρετανίας" (1942), η οποία περιέθαλψε και έσωσε στρατιωτικούς της Βρετανικής Κοινοπολιτείας κ.λ.π. Υπήρξε ιδρυτής και Πρόεδρος: α) Του "Ανωτάτου Παγκοσμίου Πνευματικού Συμβουλίου" β) Της "Ελληνο-Αμερικανικής Μορφωτικής Εταιρείας" γ) Της "Ψυχο-Κοινωνιολογικής Εταιρείας" δ) Της "Ελληνικής Εταιρείας Φίλων της Βρετανικής Συμπολιτείας και Αμερικής" και ε) Της "Ελληνο-Νοτιοαφρικανικής Ένωσης". Αντιπρόεδρος του "Ελληνο-Καναδικού Συνδέσμου". Ιδρυτής και Γενικός Γραμματέας του "Ινστιτούτου Αξιοποίησης των Πλουτοπαραγωγικών Πηγών της Ελλάδας" (όπου προσωπικά συνετέλεσε στον επαναπαρτισμό ελληνικών αρχαιοτήτων από τις ΗΠΑ).Γενικός Γραμματέας του "Αυστραλο-Ελληνικού Συνδέσμου" και της "Πανελλήνιας Ένωσης των Φίλων της Μεγάλης Βρετανίας".Διετέλεσε συνεργάτης εφημερίδων και περιοδικών ("Ημερήσιος Κήρυκας", "Ελληνική", "Ελληνικό Μέλλον", "Πολιτεία", "Η Πρώτη", "Εβδομάδα", "Ρομάντσο" κ.λ.π.)   Επίσης, ήταν διευθυντής του περιοδικού "Ψυχή" και της Μεγάλης Πανελλήνιας Βιογραφικής Εγκυκλοπαίδειας. Έκανε πολλές διαλέξεις σε πολλά επιστημονικά, κοινωνικά και οικονομικά ζητήματα τόσο στην Αθήνα όσο και στην επαρχία, ενώ σχετικά άρθρα και μελέτες του δημοσιεύτηκαν στον αθηναϊκό Τύπο. Τιμήθηκε με τον τίτλο του επίτιμου Διδάκτορα Ψυχολογίας από το Western University, και τον τίτλο του Διδάκτορα Ψυχολογίας από το College of Applied Psychology. Υπήρξε επίτιμο μέλος της Academiae Psychology and Metaphysics, της Lobre Academie d Haute Culture, της Academia Letteraria Araldica Scientifica (με Χρυσό Μετάλιο), της Biblioteca Partenopea, της Ιταλικής Ακαδημίας Γραμμάτων, Τεχνών και Επιστημών και πολλών άλλων ξένων πνευματικών οργανώσεων.Ιππότης των Ταγμάτων Αγίου Διονυσίου Ζακύνθου και Κωνσταντίνου του Μεγάλου.Μετάλλια: Ιαπωνικού Σταυρού, Medaille de Reconnaissance, Αγίου Διονυσίου, Κωνσταντίνου του Μεγάλου κ.λ.π
Απεβίωσε το 1975.
Παραπομπές
Κατηγορία:Έλληνες συγγραφείς Κατηγορία:Πνευματισμός Κατηγορία:Παραψυχολογία Κατηγορία:Μεταφυσική
Φίλιππος Α΄ της Γαλλίας
thumb|right|250px|Ο βασιλιάς Φιλίππος Α΄ με την πρώτη σύζυγο του Μπέρθα και τα παιδιά τους - μικρογραφία 14ου αιώνα. thumb|right|250px|Τάφος με τη σαρκοφάγο του βασιλιά των Φράγκων Φιλίππου Α΄ Ο Φίλιππος Α΄ της Γαλλίας ή Φίλιππος ο Ερωτικός (Γαλ.:Philippe Ier, 1052 - 29 Ιουλίου 1108), βασιλιάς των Φράγκων (1060 - 1108), ήταν γιος και διάδοχος του βασιλιά των Φράγκων Ερρίκου Α' και της Άννας του Κιέβου.
Νεανικά χρόνια
Η περίοδος της βασιλείας του ήταν εξαιρετικά μακρόχρονη για την εποχή του, το βασίλειο των Φράγκων την περίοδο που ήταν βασιλιάς γνώρισε μεγάλη ανάκαμψη και πρόοδο, επεκτάθηκε σημαντικά με την προσάρτηση του Βεξίν και του Μπουρζ. Το όνομα του ήταν ασυνήθιστο στη Δυτική Ευρώπη, είναι Ελληνικής προέλευσης και μεταφράζεται ως «αυτός που αγαπά τα άλογα» το όνομα του δόθηκε από την Ανατολίτισσα μητέρα του. Την περίοδο που ήταν ανήλικος (1060 - 1066) κυβέρνησε υπό την κηδεμονία της μητέρας του με συμβασιλέα τον Βαλδουίνο Ε' της Φλάνδρας ο οποίος είχε παντρευτεί τη θεία του Αδέλα της Γαλλίας.
Επεμβάσεις στη Φλάνδρα
Το 1070 πέθανε ο ξάδελφος του Βαλδουίνος ΣΤ΄ της Φλάνδρας, ο μικρότερος αδελφός του Ροβέρτος της Φριζίας προσπάθησε να σφετεριστεί τον θρόνο από τον νεαρό γιο και διάδοχο του Βαλδουίνου Αρνούλφο Γ΄. Η βασιλομήτωρ Ριχίλδη, κόμισσα του Αινώ κάλεσε τον Γάλλο βασιλιά Φίλιππο Α΄ να υπερασπιστεί με στρατό τον νεαρό γιο της, ο Φίλιππος ανταποκρίθηκε. Ο βασιλικός στρατός της Φλάνδρας ηττήθηκε παρά τη βοήθεια του Φιλίππου και ο νεαρός Αρνούλφος σκοτώθηκε στη μάχη του Κασσέλ (1071) χωρίς απογόνους, τον διαδέχθηκε ο ίδιος ο θείος του Ροβέρτος της Φριζίας.
Γάμος με τη Βερτράδη του Μονφόρ και σκληρές αντιδράσεις από την εκκλησία
Παντρεύτηκε τη Μπέρτα της Ολλανδίας κόρη του Φλωρέντιου της Ολλανδίας (1072), στη συνέχεια ερωτεύτηκε παράφορα τη Βερτράδη του Μονφόρ τελευταία σύζυγο του Φούλκωνος Δ' του Ανζού και μητέρα του Φούλκωνος των Ιεροσολύμων. Αποκήρυξε την Μπέρτα με τη δικαιολογία ότι ήταν παχύσαρκη παρά το ότι του είχε κάνει τον απαιτούμενο διάδοχο για να παντρευτεί τη Βερτράδη η οποία χώρισε και αυτή τον Φούλκωνα για να γίνει βασίλισσα της Γαλλίας. Ο γάμος έφερε τεράστιες αντιδράσεις από την εκκλησία, αφορίστηκε από τον Ούγο, αρχιεπίσκοπο της Λυών, (1094) στη συνέχεια αφού δεν υπάκουσε στις εντολές του πάπα να τη χωρίσει αφορίστηκε από τον ίδιο τον πάπα Ουρβανό Β΄ στο Συμβούλιο του Κλερμόν (1095). Ο Φίλιππος υποσχόταν συνέχεια ότι θα χωρίσει τη Βερτράδη, αλλά πάντα επέστρεφε σε αυτήν, τελικά ευρισκόμενος μπροστά σε αδιέξοδο αποφάσισε να δηλώσει δημόσια μετάνοια (1104), από τότε μέχρι τον θάνατο του δεν ζούσε μαζί με τη Βερτράδη. Χάρη στον αφορισμό του από τον πάπα δεν μπόρεσε να έχει συμμετοχή στην Α΄ Σταυροφορία όπως επιθυμούσε έστειλε αντί γι'αυτό τον αδελφό του Ούγο των Βερμαντουά (1100) που αποδείχτηκε από τους κορυφαίους Σταυροφόρους.
Εσωτερική πολιτική
Ο Φίλιππος Α΄ διόρισε τον Αλμπέρικ πρώτο Κοντόσταυλο της Γαλλίας (1060) και όπως ο πατέρας του ξόδεψε πολύ χρόνο για να καταστείλει τις εξεγέρσεις των ισχυρών φεουδαρχών, έκλεισε ειρήνη με τον δούκα της Βρετάνης Γουλιέλμο (1077). Προσάρτησε στη Γαλλία το Βεξίν (1082) και στη συνέχεια την Μπουρζ (1100)
Πέθανε το 1108 και τον διαδέχθηκε ο γιος του Λουδοβίκος ο Παχύς, σύμφωνα με τον Άββα Σούγκερ :
«''Ο βασιλιάς Φίλιππος είχε ασθενήσει βαριά. Μετά την απαγωγή της κόμισσας του Ανζού δεν μπορούσε να καταφέρει τίποτα προκειμένου να αποκαταστήσει το βασιλικό του κύρος λόγω της σαρκικής αφοσίωσης στη συγκεκριμένη κυρία. Δεν φρόντιζε ούτε τις κρατικές υποθέσεις, ούτε την υγεία του. Πριν αφήσει την τελευταία του πνοή ακούστηκε να ψιθυρίζει ότι δεν ήθελε να ταφεί στο παρεκκλήσι του Σαν Ντενί μαζί με τους προγόνους του βασιλείς γιατί δεν συμπεριφέρθηκε σωστά στην εκκλησία και δεν θα ήταν επιθυμητός ανάμεσα τους''».
Οικογένεια
Με την πρώτη σύζυγο του Μπέρτα, κόρη του Φλόρις Α΄ κόμη της Ολλανδίας παιδιά του ήταν:
Με τη δεύτερη σύζυγο του Βερτράδη, κόρη του Σίμωνα Α΄ κυρίου του Μονφόρ, παιδιά του ήταν:
Πηγές
Κατηγορία:Βασιλείς της Γαλλίας Κατηγορία:Οίκος των Καπετιδών
Γεώργιος Σούρλας
Ο '''Γεώργιος Ι. Σούρλας''' είναι Έλληνας πολιτικός ο οποίος διετέλεσε πολλές φορές βουλευτής, Υπουργός, Αντιπρόεδρος της Βουλής και Γενικός Γραμματέας Διαφάνειας και Ανθρωπίνων Δικαιωμάτων του Υπουργείου Δικαιοσύνης, Διαφάνειας και Ανθρωπίνων Δικαιωμάτων.
Βιογραφικό
Γεννήθηκε στο Βελεστίνο και αποφοίτησε από το 1ο Γυμνάσιο Βόλου.
Σπούδασε Ιατρική στο Αριστοτέλειο Πανεπιστήμιο Θεσσαλονίκης και ειδικεύτηκε στην οφθαλμολογία. Ανακηρύχθηκε διδάκτωρ Ιατρικής του Αριστοτέλειου Πανεπιστημίου Θεσσαλονίκης.
Είναι παντρεμένος με την Παναγιώτα Μητσογιάννη, καθηγήτρια φιλολογίας. Έχει ένα γιο, τον Γιάννη, φοιτητή στο Εθνικό Μετσόβιο Πολυτεχνείο.
Από τα φοιτητικά του χρόνια αναμείχθηκε ενεργά στον συνδικαλισμό και την πολιτική. Το 1966 του ανατέθηκαν, από τον Παναγιώτη Κανελλόπουλο τα καθήκοντα του Προέδρου ΕΡΕΝ Βορείου Ελλάδος.
Πολιτεύτηκε για πρώτη φορά το 1981 και εξελέγη εννιά φορές Βουλευτής της Νέας Δημοκρατίας.
Την περίοδο 1990-1992 διετέλεσε Υπουργός Υγείας Πρόνοιας και Κοινωνικών Ασφαλίσεων.
Συμμετείχε σε όλα τα κορυφαία όργανα, όπως στην Κεντρική, Εκτελεστική Επιτροπή και το Πολιτικό Συμβούλιο του κόμματος.
Το 2004 εξελέγη Β’ Αντιπρόεδρος του Ελληνικού Κοινοβουλίου. Ορίστηκε Πρόεδρος της Επιτροπής Δεοντολογίας του, των Επιτροπών Ομάδων Φιλίας, καθώς και Πρόεδρος της ΠΑ.Δ.Ε.Ε. (Παγκόσμια Διακοινοβουλευτική Ένωση Ελληνισμού).
Το Σεπτέμβριο του 2007 εξελέγη Α΄ Αντιπρόεδρος του Ελληνικού Κοινοβουλίου και ορίστηκε Πρόεδρος της Επιτροπής Δεοντολογίας του Κοινοβουλίου, των Επιτροπών Ομάδων Φιλίας, καθώς και Πρόεδρος της Επιτροπής για την ΠΑ.Δ.Ε.Ε.
Το 2010 ορίστηκε Σύμβουλος του προέδρου της Νέας Δημοκρατίας Αντώνη Σαμαρά, για θέματα διαφάνειας και Επικεφαλής του παρατηρητηρίου Διαφάνειας της Νέας Δημοκρατίας
Τη διετία 2012 -2014  διετέλεσε Γενικός Γραμματέας Διαφάνειας και Ανθρωπίνων Δικαιωμάτων στο Υπουργείο Δικαιοσύνης.
Διετέλεσε Πρόεδρος του Αντιναρκωτικού Μετώπου.
Διετέλεσε Πρόεδρος του «Ινστιτούτου Giorgio de Chirico» και Πρόεδρος του Διεθνούς Ινστιτούτου Διαβαλκανικής Συνεργασίας «Ρήγας Βελεστινλής».
Είναι Πρόεδρος της Ένωσης Συγγενών Πεσόντων κατά το Έπος 1940 - 41.
Τιμητικές Διακρίσεις
Επιπλέον των παραπάνω τιμητικών διακρίσεων, ο Γ. Σούρλας είναι:
Επιστημονικό
Διδακτορική Διατριβή: "Συνδυασμένη εγχείρηση γλαυκώματος καταρράκτου"
Κοινοβουλευτικό Έργο
Προτάσεις Νόμων
Τυμπανοπνευμονία
Η μόνιμη διάνοιξη της ευσταχιανής σάλπιγγας ή τυμπανοπνευμονία (Patulous Eustachian tube) είναι το όνομα μια σπάνιας φυσικής διαταραχής όπου η ευσταχιανή σάλπιγγα, αντί να μένει κλειστή (που είναι η κανονική της κατάσταση), διαλειπτικά παραμένει ανοικτή. Το αποτέλεσμα της διαταραχής αυτής είναι κάποιες λειτουργίες του ασθενούς όπως αναπνοή, ομιλία, κατάποση, καρδιακός παλμός, κτλ. να δημιουργούν δόνηση στο τύμπανο του αυτιού, δημιουργώντας μια ηχώ, περίπου σαν ο ασθενής να έχει έναν κουβά πάνω στο κεφάλι του.
Διάγνωση
Πολλοί ασθενείς δεν θα λάβουν σωστή διάγνωση επειδή τα συμπτώματα μπερδεύονται με το κρυολόγημα (συνάχι) ή με άλλες διαταραχές της ευσταχιανής σάλπιγγας. Η λήψη θεραπείας για συνάχι βάσει αυτής της λανθασμένης διάγνωσης επειδεινώνει την κατάσταση. Το σύμπτωμα που ξεχωρίζει εάν υπάρχει PET (Patulous Eustachian Tube) είναι η προσωρινή απουσία των συμπτωμάτων όταν ο ασθενής τοποθετεί το κεφάλι κοντά στα σκέλια του. Η παύση αυτή δεν εμφανίζεται στις άλλες διαταραχές της ευσταχιανής σάλπιγγας.
Πώς ακούγεται
Ηχεί πολύ παρόμοια με τη συμφόρηση που προκαλείται από ένα συνάχι ή ένα κρυολόγημα. Εν τούτοις, υπάρχουν λεπτές διαφορές: (1) η επίδραση ηχεί ξηρότερη. Όταν έχετε κανονική συμφόρηση η αναπνοή σας και η ομιλία αντηχεί στο κεφάλι σας, αλλά κατασιγασμένη (δηλ. πνιχτή φωνή). Με PET ακούτε κάθε σας αναπνοή να αντηχεί στο τύμπανο αυτιών σας, και δεν είναι κατασιγασμένες. (2) Όλοι οι ήχοι στον έξω κόσμο ακούγονται το ίδιο. Οι φωνές άλλων ανθρώπων δεν είναι μπερδεμένες καθόλου, όπως είναι συνήθως με τη συμφόρηση. Μερικοί άνθρωποι είναι πολύ εξασθενισμένοι από τον αντιληπτό όγκο της φωνής τους, που αναγκάζει τους για να μιλήσουν πολύ ήσυχα.Το να ξαπλώσει ή να σκύψει κανείς μερικές φορές εξαφανίζει το πρόβλημα. Πολλοί άνθρωποι ξαπλώνουν για να μιλήσουν στο τηλέφωνο.
Πώς αισθάνεσαι
Ο ευκολότερος τρόπος να διακριθεί η PET από τη συμφόρηση είναι από την αίσθηση που προκαλεί. Με PET δεν φυσάτε τη μύτη σας, και δεν αισθάνεστε οποιαδήποτε πίεση στο ιγμόρειο άντρο. Η αίσθηση στα αυτιά δεν είναι ότι είναι φραγμένα αλλά ξηρά. Επίσης, αν κάποιος δοκιμάσει τις κινήσεις που περιγράφονται πιο κάτω, και αυτές βοηθούν, πιθανόν να πρόκειται για PET, επειδή δεν κάνουν συνήθως τίποτα για τη κανονική συμφόρηση.
Πώς φαίνεται
Ένας γιατρός εξετάζοντας το τύμπανο μπορεί να διαπιστώσει ότι κάθε αναπνοή δημιουργεί δόνηση σε αυτό. Κάτι τέτοιο μπορεί επίσης να διαπιστωθεί με τυμπανογράφημα, όπου παρατηρείται σημαντική μετατόπιση πίεσης.
Αθλήματα
Οι άνθρωποι που πάσχουν από PET μπορούν να βρουν τον αθλητισμό δύσκολο, καθώς η αυξανόμενη και δυνατότερη αναπνοή που δονεί το τύμπανο μπορεί να γίνει πολύ θορυβώδης και μπορεί μερικές φορές να οδηγήσει σε μια περίοδο αυξανόμενης εμβοής μετά από το γεγονός.
Αιτία
Το PET είναι μια φυσική διαταραχή. Οι ακριβείς αιτίες μπορούν να ποικίλουν ανάλογα με το πρόσωπο, εντούτοις η απώλεια βάρους είναι μια πολύ κοινή αιτία. Η ευσταχιανή σάλπιγγα παραμένει κλειστή όταν υπάρχει εκεί ένας λιπώδης ιστός που την περισφίγγει και την κρατά κλειστή. Απώλεια βάρους, ακόμη και λίγο όσο 5 λίβρες, μπορεί να είναι αρκετή ώστε να αναγκάσει τον ιστό που περιβάλλει την ευσταχιανή σάλπιγγα να συρρικνωθεί. Αυτό μπορεί να ανοίξει την σάλπιγγα.
Η καφεΐνη, είναι επίσης μια σημαντική αιτία, δεδομένου ότι μπορεί να αφυδατώσει τον περιβάλλοντα ιστό. Η άσκηση κάνει το ίδιο πράγμα, αν και για ένα πιο σύντομο χρονικό διάστημα.
Η εγκυμοσύνη μπορεί επίσης να είναι μια αιτία PET λόγω των αποτελεσμάτων των ορμονών εγκυμοσύνης στην επιφανειακή τάση και τη βλέννα στο αναπνευστικό σύστημα.
Μακροπρόθεσμες περιπλοκές
Επειδή σε μια ωτοσκόπηση το PET φαίνεται όπως μια κανονική συμφόρηση, ένα αποσυμφορητικό φάρμακο που μπορεί να δοθεί, θα κάνει την κατάσταση χειρότερη. Η ευσταχιανή σάλπιγγα στηρίζεται στα κολλώδη ρευστά για να μένει κλειστή, και το φάρμακο θα ξεράνει τη σάλπιγγα κάνοντάς τη να παραμείνει ανοιχτή ακόμα πιο πολύ. Λόγω της σπανιότητας του συμπτώματος PET, ακόμη και ειδικοί ωτορινολαρυγγολόγοι μπορεί να κάνουν λάθος διάγνωση. Σε μερικές περιπτώσεις, οι γιατροί που έχουν δοκιμάσει κάθε θεραπεία καταλήγουν στο συμπέρασμα ότι ο ασθενής έχει μια ψυχολογική παρά φυσική διαταραχή.
Αναφορές
(A) Hori, Y., Kawase, T., Hasegawa, J., Sato, T., Yoshida, N., et al. (2006). Audiometry with nasally presented masking noise: Novel diagnostic method for patulous eustachian tube. Otol Neurotol, 27, 596-599.
Παναγιώτης Κοκοντίνης
Γεννήθηκε το 1918 στο Αμπελοχώρι Θηβών και πέθανε την 1η Αυγούστου 2000 στην κατοικία του στον Άγιο Παύλο στην Αθήνα.
Είχε γράψει τραγούδια, όπως το "Θ' αλλάξω σπίτι και θα 'ρθώ", "Πατέρα μας μεγάλωσες", που τα ερμήνευσε ο Ανδρέας Τσαούσης, κ.α.
Είχε γραμμοφωνήσει μ' όλους τους επώνυμους Έλληνες τραγουδιστές (Καζαντζίδη, Λύδια, Ζάχο, Βέρρα, Τσαούση κλπ.).
Κατά την Κατοχή, συμμετείχε στην Εθνική Αντίσταση.
Είχε βασανιστεί, εξοριστεί και φυλακιστεί στη Μακρόνησο, στη Γυάρο και στην Αίγινα μέχρι το 1952.
Κοκοντίνης Παναγιώτης
Μητροπολίτης Σύμης, Τήλου, Χάλκης και Καστελλορίζου Χρυσόστομος Β΄
Ο Μητροπολίτης Σύμης, Τήλου, Χάλκης και Καστελλορίζου Χρυσόστομος Β΄ (κατά κόσμον Νικόλαος Πίτσης, Κως, 31 Μαρτίου 1967) είναι Έλληνας Θεολόγος και Ιεράρχης του Οικουμενικού Πατριαρχείου Κωνσταντινουπόλεως.
Βιογραφικά Στοιχεία
Ο Μητροπολίτης Χρυσόστομος Β΄ γεννήθηκε στην Κω στις 31 Μαρτίου του 1967, όπου και ολοκλήρωσε την εγκύκλια εκπαίδευσή του.
Το 1981 άρχισε να σπουδάζει στην Αθωνιάδα Σχολή του Αγίου Όρους, από την οποία έλαβε και το απολυτήριο του Λυκείου. Στη συνέχεια σπούδασε Θεολογία στην Θεολογική Σχολή του Εθνικού και Καποδιστριακού Πανεπιστημίου Αθηνών.
Στις 25 Μαρτίου 1985 εκάρη Μοναχός από τον καθηγούμενο της Ιεράς Πατριαρχικής και Σταυροπηγιακής Μονής Σταυρονικήτα, αρχιμανδρίτη Βασίλειο Γοντικάκη. Στις 8 Απριλίου 1991 χειροτονήθηκε διάκονος από τον επίσκοπο Ροδοστόλου Χρυσόστομο, του οποίου υπήρξε και μαθητής. Χειροτονήθηκε πρεσβύτερος από τον μητροπολίτη Σεβαστείας Δημήτριο στις 25 Σεπτεμβρίου 1995 στο Καθολικό της Ιεράς Μονής Σταυρονικήτα.
Το 1998 επέστρεψε στην Κω, όπου και τοποθετήθηκε Ιερατικός Προϊστάμενος του Ιερού Ναού Αγίου Παύλου στο Λινοπότι, τον οποίο και ανακαίνισε εκ βάθρων, οικοδομώντας τον Ιερό Ναό - Βαπτιστήριο Αγίου Ιωάννου του Χρυσοστόμου. Ακολούθως, το 2004, διορίσθηκε Ιερατικός Προϊστάμενος του Ιερού Ναού Αγίας Παρασκευής Κω και διορίστηκε πρωτοσύγκελλος της Ιεράς Μητροπόλεως Κώου και Νισύρου από τον μακαριστό μητροπολίτη πρώην Κώου και Νισύρου Αιμιλιανό. Το 2009, με την εκλογή του νέου Μητροπολίτη Κώου και Νισύρου Ναθαναήλ, επανατοποθετήθηκε πρωτοσύγκελλος της Μητροπόλεως.
Στις 7 Φεβρουαρίου 2018 εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Σύμης, Τήλου, Χάλκης και Καστελλορίζου. Στις 11 Φεβρουαρίου 2018 χειροτονήθηκε επίσκοπος και μητροπολίτης από τον Οικουμενικό Πατριάρχη Βαρθολομαίο στον Πατριαρχικό Ναό Αγίου Γεωργίου, στο Φανάρι. Ενθρονίστηκε στον Μητροπολιτικό Ναό Τιμίου Προδρόμου Σύμης στις 17 Μαρτίου 2018.
Εξωτερικοί Σύνδεσμοι
Ιστοσελίδα Ιεράς Μητροπόλεως Σύμης, Τήλου, Χάλκης και Καστελλορίζου
Χρυσοστομος Β
Σαιν-Ζαν-ντε-Φος
Το Σαιν-Ζαν-ντε-Φος (γαλλικά: Saint-Jean-de-Fos, οξιτανικά: Sant Joan de Fòrcs) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Ζανιφοσιέν (γαλλικά: Jeannifossiens).
Παραπομπές
Κατηγορία:Κοινότητες του Ερώ
K-pop Star
Το Survival Audition K-pop Star (κορεατικά: 서바이벌 오디션 K팝 스타) ήταν ένα νοτικορεατικό reality show και μουσικός διαγωνισμός, με παγκόσμια κάλυψη, όπου διαγωνίζονται οι υποψήφιοι μπροστά σε κριτές, με θεωρητικό απώτερο σκοπό να βρουν το νέο αστέρι της K-Pop. Οι προκαταρκτικές οντισιόν γίνονται σε όλο τον κόσμο (Ευρώπη, Βόρεια και Νότια Αμερική, Ασία και Αυστραλία). Ο/η τελικός νικητής επιλέγει εταιρεία με την οποία θα πραγματοποιήσει το ντεμπούτο του/της. Η νίκη συνοδεύεται με οικονομικό έπαθλο που φτάνει τα 300 εκατομμύρια γουόν (περίπου 300 χιλιάδες ευρώ), με δύο καινούργια οχήματα, καθώς και με πολλαπλές ευκαιρίες στη διασύνδεση γενικότερα με τον χώρο του θεάματος.
Η αρχική επιτροπή αποτελούνταν από τον Γιανγκ Χιον-σοκ, ιδρυτής της YG Entertainment και πρώην μέλος των Seo Taiji and Boys, τον Παρκ Τζι-γονγκ, τραγουδιστή, τραγουδοποιό και ιδρυτή της JYP Entertainment και την BoA, από την εταιρεία SM Entertainment. Οι τρεις προαναφερθείσες εταιρείες είναι οι τρεις μεγαλύτερες ψυχαγωγικές στη Νότια Κορέα, όμως η τριάδα έσπασε, όταν η τελευταία αντικαταστάθηκε από τον Γιου Χάι-γιολ, της εταιρείας Antenna Music, πράγμα που έγινε στην τρίτη σεζόν, κι έκτοτε σταμάτησαν οι κριτές να αντιπροσωπεύουν τις "big 3", όπως τις αποκαλούν. Το τραγούδι τίτλων ήταν το "One Dream", από την BoA. Ο Boom και ο Γουόν Ντο-χιον ήταν οι πρώτοι παρουσιαστές της σειράς.
Το σόου είναι μέρος του προγράμματος Good Sunday και ο πρώτος κύκλος ξεκίνησε στις 4 Δεκεμβρίου του 2011, και ολοκληρώθηκε στις 29 Απριλίου 2012. Ο δεύτερος από 18 Νοεμβρίου 2012 έως 14 Απριλίου 2013, ο τρίτος από 24 Νοεμβρίου 2013 έως 13 Απριλίου 2014, ο τέταρτος από 23 Νοεμβρίου 2014 έως 14 Απριλίου 2015, ο πέμπτος 22 Νοεμβρίου 2015 έως 10 Απριλίου 2016 και ο έκτος — και τελευταίος κύκλος — 26 Νοεμβρίου 2016 έως και 9 Απριλίου 2017. Ο πρώτος νικητής ήταν η Jamie, μετά ακολούθησαν οι AKMU, ο Nakjoon, η Κέιτι Κιμ και τελευταίος ο Crystal Yi. Ενώ και κάποιοι φιναλίστ έκαναν καριέρα όπως η Lee Hi. Το σόου έλαβε και κάποιες βραβεύσεις, όπως στα SBS Entertainment Awards, στην κατηγορία Καλύτερο Τηλεοπτικό Πρόγραμμα, το 2012, μεταξύ άλλων.
Εξωτερικοί σύνδεσμοι
Κατηγορία:Μουσικοί διαγωνισμοί
Άγιος Νικήτας Ηρακλείου
Ο Άγιος Νικήτας είναι πολύ μικρός οικισμός αλλά και μικρή παραλία του Αχεντριά στο Λιβυκό πέλαγος στη νότια ακτή της Κρήτης και την Περιφερειακή Ενότητα Ηρακλείου.
Γεωγραφικά - Ιστορικά στοιχεία
Πρόκειται για το ομώνυμο μικρό μοναστήρι το οποίο πιθανολογείται ότι ιδρύθηκε τον 14ο-15ο αιώνα (την εποχή που διαδόθηκε ο μοναχισμός στα Αστερούσια) από μοναχούς της Μονής Κουδουμά. Βρίσκεται νοτιοανατολικά του Αχεντριά και νοτιοδυτικά του Τσούτσουρου.
Όμως σημαντικό σημείο στην περιοχή δεν είναι τόσο η παραλία, όσο το ομώνυμο φοινικόδασος του Αγίου Νικήτα με φοίνικες του Θεοφράστου (Phoenix theophrasti) σε μια ρεματιά πάνω σε μια πλαγιά που το κατατάσσει στο 3ο μεγαλύτερο φοινικόδασος της Κρήτης με αρκετή διαφορά έκτασης βέβαια από το 1ο Φοινικόδασος του Βάι, παρόλο που δεν είναι αρκετά γνωστό και είναι το μοναδικό μεσόγειο φοινικόδασος στο νησί, δηλαδή το μόνο που φύεται σε μεγάλη απόσταση απ' τη θάλασσα.
Ως οικισμός αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην τότε κοινότητα Μεσοχωριού μέχρι το 1940 οπότε καταργήθηκε ενώ το 2011 απογράφηκε ξανά με πληθυσμό 4 άτομα/μοναχούς.
Παραπομπές
Κατηγορία: Δήμος Αρχανών - Αστερουσίων Κατηγορία:Χωριά του νομού Ηρακλείου Κατηγορία:Φοινικοδάση της Ελλάδας Κατηγορία:Παραλίες της Ελλάδας
Ελευθερές Λάρισας
Οι Ελευθερές είναι χωριό του νομού Λάρισας. Βρίσκεται σε απόσταση 11 χιλιόμετρα από την πόλη της Λάρισας και συνορεύει με τα χωριά Κοιλάδα, Τερψιθέα και Μεσοράχη. Έχει κτιστεί σε υψόμετρο 95 μέτρων.
Ιστορία
Ευρήματα της Νεολιθικής και Κλασικής εποχής εντοπίστηκαν στη λοφώδη περιοχή ΝΔ του χωριού.
Το χωριό
Το μεγαλύτερο μέρος του πληθυσμού του χωριού αποτελείται από ντόπιους πληθυσμούς. Κύρια ενασχόληση των κατοίκων του χωριού είναι η γεωργία και η κτηνοτροφία. Τα τελευταία χρόνια παρατηρείται μεγάλη οικιστική ανάπτυξη στο χωριό όπου λειτουργεί διθέσιο Δημοτικό σχολείο καθώς και Νηπιαγωγείο. Καφενεία, ταβέρνες και πρατήρια εξυπηρετούν τους κατοίκους του χωριού.
Θρησκευτικές γιορτές
Στα βόρεια του οικισμού, στην τοποθεσία Μεγάλη Βρύση, όπου το εκκλησάκι του Αγ. Χαραλάμπους, γίνεται κάθε χρόνο το πανηγύρι του Αγίου (10/2) και με την ευκαιρία μοιράζεται στους παρευρισκόμενους βρασμένο ρύζι και κρασί. Άλλα δύο πανηγύρια γίνονται στη μνήμη των Αγ. Κοσμά του Αιτωλού (24/8) και Βησσαρίωνος του Θαυματουργού (15/9).
Εξωτερικοί σύνδεσμοι
Κατηγορία:Χωριά του νομού Λάρισας Κατηγορία:Δήμος Λαρισαίων
Somebody to Love (τραγούδι, Jefferson Airplane)
To Somebody to Love είναι ένα τραγούδι, γραμμένο από τον Ντάρμπι Σλικ. Το κομμάτι στην αρχή ηχογραφήθηκε για τους The Great Society, όμως αργότερα κυκλοφόρησε για τους Jefferson Airplane, και συμπεριλήφθηκε στον δίσκο Surrealistic Pillow του 1967. Πρόκειται για ένα από τα γνωστότερα τραγούδια του σχήματος, το οποίο συμπεριλήφθηκε στον Κατάλογο με τα 500 Σπουδαιότερα Τραγούδια όλων των εποχών, του περιοδικού Rolling Stone, στην 274η θέση.
Τιγκλάθ Πιλεσέρ Α΄
Ο Τιγκλάθ Πιλεσέρ Α' υπήρξε βασιλιάς της Ασσυρίας (1115 π.Χ. - 1077 π.Χ.) γιος και διάδοχος του βασιλιά της Ασσυρίας Ασούρ ρες ισί Α'. Μεγάλος στρατιωτικός κατακτητής, ο Ασσυριολόγος Γεώργιος Ρου τον χαρακτηρίζει σαν έναν από τους τρεις μεγαλύτερους Ασσύριους βασιλείς αφού χάρη σε αυτόν αργότερα η Ασσυρία έγινε υπερδύναμη. Έδιωξε τους Χεταίους από την Ασσυριακή αποικία της Σουμπαρτού στην Καππαδοκία και τους Αραμαίους από τη βόρεια Συρία ανοίγοντας τους δρόμους στην Ασσυρία να ελέγξει τη Μεσόγειο. Στο κάστρο Κομάνα της Καππαδοκίας τοποθέτησε λίστα με όλες τις κατακτήσεις του.
Κιθ Έμερσον
Ο Κιθ Νόελ Έμερσον (Keith Noel Emerson, 2 Νοεμβρίου 1944 - 11 Μαρτίου 2016) ήταν Άγγλος κιμπορντίστας και συνθέτης, με κλασική και τζαζ παιδεία. Έπαιξε μουσική στο Keith Emerson Trio, το συγκρότημα John Brown's Bodies, τους Gary Farr and the T-Bones, τους V.I.P.s και το συγκρότημα που συνόδευε επί σκηνής την P.P. Arnold, τους Nice. Ο Έμερσον γνώρισε την πρώτη εμπορική επιτυχία του με το συγκρότημα Nice στα τέλη της δεκαετίας του 1960, πριν γίνει ιδρυτικό μέλος των Emerson, Lake and Palmer (ELP).
Οι Emerson, Lake and Palmer υπήρξαν από τα γνωστότερα συγκροτήματα progressive rock της εποχής. Όταν διαλύθηκαν οι ELP ο Έμερσον ακολούθησε σόλο καριέρα συνεργαζόμενος και με άλλα progressive συγκροτήματα της εποχής του. Μαζί με τους άλλους Βρετανούς συγχρόνους του Rick Wright των Pink Floyd, Tony Banks των Genesis, Rick Wakeman των Yes και Jon Lord των Deep Purple, θεωρείται ευρέως ως ένας από τους κορυφαίους κιμπορντίστες της εποχής του progressive rock. Το AllMusic περιγράφει τον Έμερσον "τον μεγαλύτερο πιθανώς, και περισσότερο ολοκληρωμένο τεχνικά κιμπορντίστα στην ιστορία της ροκ".
Εξωτερικοί σύνδεσμοι
Κατηγορία:Άγγλοι μουσικοί Κατηγορία:Άγγλοι συνθέτες
Διάγραμμα ροής
thumb|right| Ένα απλό διάγραμμα ροής που δείχνει μια διαδικασία αντιμετώπισης μιας λάμπας που δε λειτουργεί. Διάγραμμα ροής ή ροογράφημα (flowchart) είναι ένα κοινού τύπου διάγραμμα που αναπαριστά έναν αλγόριθμο ή μια διαδικασία, δείχνοντας τα βήματα ως κουτιά διαφόρων ειδών που συνδέονται μεταξύ τους με βέλη. Αυτή η διαγραμματική παρουσίαση μπορεί να δώσει λύση βήμα προς βήμα σε ένα γνωστό πρόβλημα. Τα δεδομένα αναπαριστώνται σε κουτιά και τα βέλη δείχνουν τη ροή των δεδομένων. Τα διαγράμματα ροής χρησιμοποιούνται στην ανάλυση, το σχεδιασμό, την τεκμηρίωση ή τον έλεγχο μιας διαδικασίας ή ενός προγράμματος σε διάφορα πεδία.
Ιστορία
Η πρώτη δομημένη μέθοδος ανάλυσης της ροής μιας διαδικασίας, παρουσιάστηκε από τον Frank Gilbreth στα μέλη της «Αμερικάνικης Κοινότητας Μηχανολόγων Μηχανικών» (ASME) το 1921 στα πλαίσια του «Διάγραμμα Ροής-Πρώτα βήματα στην εύρεση της καλύτερης λύσης». Τα εργαλεία του Gilbreth γρήγορα βρήκαν το δρόμο τους στον κύκλο της βιομηχανικής μηχανικής. Στις αρχές της δεκαετίας του 1930 ένας μηχανικός, ο Allan H. Mogensen ξεκίνησε να εκπαιδεύει επιχειρηματίες στη χρήση κάποιων εργαλείων της βιομηχανικής μηχανικής στα πλαίσια των συνεδρίων «Απλοποίηση των εργασιών» στο Lake Placid της Νέας Υόρκης.
Ένας απόφοιτος του 1944 της τάξης του Mogensen, ο Art Spinanger υιοθέτησε αυτά τα εργαλεία στην Procter and Gamble όπου ανέπτυξε το Deliberate Methods Change Program. Άλλος ένας απόφοιτος, ο Ben S. Graham, διευθυντής του Formcraft Engineering at Standard Register Corporation, προσάρμοσε το διάγραμμα ροής διαδικασιών στην επεξεργασία πληροφοριών με την ανάπτυξη του διαγράμματος πολλαπλών ροών για να δείξει πολλαπλά δεδομένα και τις σχέσεις μεταξύ τους. Το 1947, η ASME βελτίωσε ένα σύμβολο, το ASME Standard for Process Charts των Mishad, Ramsan και Raiaan, το οποίο υπήρχε στο αρχικό έργο του Gilbreth.
Ο Daglas Hartree εξήγησε πως το διάγραμμα ροής των Herman Goldstine και John Von Neuman (αρχικά “diagram”) μπορεί να σχεδιάσει προγράμματα για υπολογιστές. Η προχωρημένη του έκθεση εγκρίθηκε από τους μηχανικούς της IBM. Το αρχικό διάγραμμα ροής των Goldstine και Von Neuman μπορεί να εντοπιστεί στην αδημοσίευτη αναφορά τους «Σχεδιάζοντας και κωδικοποιώντας προβλήματα για ένα ηλεκτρονικό υπολογιστικό όργανο, Μέρος ΙΙ, Τόμος Ι», (1947).
Το διάγραμμα ροής είναι ένα διαδεδομένο μέσο για την περιγραφή υπολογιστικών αλγορίθμων. Μοντέρνες τεχνικές όπως τα UML Activity Diagrams μπορούν να θεωρηθούν ως επεκτάσεις αυτού του διαγράμματος. Στη δεκαετία του 1970, η δημοτικότητα των διαγραμμάτων ροής μειώθηκε όταν διαδραστικά computer terminals και γλώσσες προγραμματισμού τρίτης γενιάς έγιναν τα συνηθισμένα εργαλεία για τον προγραμματισμό υπολογιστών, αφού οι αλγόριθμοι μπορούν να εκφραστούν πιο συνοπτικά και ευανάγνωστα ως "κώδικας πηγής" σε τέτοια γλώσσα. Συχνά χρησιμοποιούνται ψευτο-κώδικες, που χρησιμοποιούν τους κοινούς ιδιωματισμούς τέτοιων γλωσσών χωρίς να εισχωρούν σε λεπτομέρειες.
Παραδείγματα
thumb|right|Ένα απλό διάγραμμα ροής για τον υπολογισμό του Ν παραγοντικό(N!) Ένα διάγραμμα ροή υπολογισμού του Ν παραγοντικό (Ν!), όπου Ν!=(1*2*3*...*Ν) φαίνεται στην εικόνα. Αυτό το διάγραμμα αναπαριστά ένα loop and a half- μια κατάσταση που συζητείται σε εισαγωγικά εγχειρίδια προγραμματισμού, η οποία προϋποθέτει είτε την αναπαραγωγή ενός στοιχείου (συνιστώσας) είτε ένα στοιχείο τοποθετημένο μέσα σε ένα κλάδο του loop. )
Σύμβολα
Ένα τυπικό διάγραμμα ροής από παλαιότερα εγχειρίδια της επιστήμης των υπολογιστών μπορεί να περιλαμβάνει τα ακόλουθα είδη συμβόλων:
Αναπαριστώνται ως κύκλοι, οβάλ ή στρογγυλεμένα ορθογώνια παραλληλόγραμμα που περιέχουν τη λέξη «έναρξη», «ληξη» ή μια φράση που να δείχνει την αρχή ή το τέλος της διαδικασίας.
Αναπαριστώνται από ορθογώνια παραλληλόγραμμα, π.χ. «πρόσθεσε 1 στο Χ», «αποθήκευσε τις αλλαγές» κ.λ.π.
Είσοδος/Έξοδος Παρουσιάζονται ως παραλληλόγραμμα, π.χ. «δείξε Χ», «πάρε το Χ από τον χρήστη» κ.λ.π.
Αναπαριστώνται από ρόμβους. Τυπικά περιέχουν ερώτηση «ΝΑΙ/ΟΧΙ» ή «ΑΛΗΘΕΣ/ΨΕΥΔΕΣ». Αυτό το σύμβολο συνήθως έχει δύο βέλη να βγαίνουν από αυτό, ένα από το πλάι που αντιστοιχεί στο ΟΧΙ/ΨΕΥΔΕΣ και ένα από κάτω που αντιστοιχεί στο ΝΑΙ/ΑΛΗΘΕΣ. Τα βέλη πρέπει πάντα να σημειώνονται. Μια απόφαση είναι απαραίτητη σε ένα διάγραμμα ροής. Μπορούν να χρησιμοποιηθούν παραπάνω από δύο βέλη, αλλά αυτό δείχνει ότι πρόκειται για μια σύνθετη απόφαση και σε αυτή την περίπτωση μπορεί να χρειαστεί να αναλυθεί περαιτέρω ή να αντικατασταθεί από το σύμβολο «προ-καθορισμένη διαδικασία».
Μια σειρά από σύμβολα που είναι λιγότερο διαδεδομένα διεθνώς είναι:
Τα διαγράμματα ροής μπορεί να περιέχουν και άλλα σύμβολα, όπως συνδέσμους για να δείξουν διαδρομές που συγκλίνουν, οι οποίοι συνήθως αναπαριστώνται από κύκλους. Οι κύκλοι θα έχουν περισσότερα από ένα βέλη ερχόμενα προς αυτούς, αλλά μόνο ένα εξερχόμενο. Κάποια διαγράμματα μπορεί να έχουν ένα βέλος, το οποίο να καταλήγει σε ένα άλλο. Αυτό είναι χρήσιμο στην αναπαράσταση μιας επαναληπτικής διαδικασίας (loop). Μια τέτοιου είδους διαδικασία για παράδειγμα, μπορεί να περιέχει έναν σύνδεσμο στον οποίο εισέρχεται πρώτα ο έλεγχος, μετά να ακολουθούν τα στάδια επεξεργασίας, μια απόφαση με ένα βέλος να εξέρχεται και ένα ακόμη να γυρνάει πίσω στο σύνδεσμο. Σύνδεσμοι «εκτός-σελίδας» χρησιμοποιούνται συνήθως για να εκφράσουν μια σύνδεση σε μια διαδικασία που συνεχίζεται σε άλλη σελίδα ή άλλη οθόνη. Είναι σημαντικό να διατηρείται μια λογική σειρά σε αυτές τις συνδέσεις. Όλες οι διαδικασίες θα πρέπει να ξεκινούν από την κορυφή προς το τέλος και από τα δεξιά προς τα αριστερά.
Τύποι Διαγραμμάτων Ροής
Ο Sterneckert (2003) δήλωσε ότι τα διαγράμματα ροής μπορούν να μοντελοποιηθούν από τη σκοπιά των διαφορετικών ομάδων χρηστών (managers, αναλυτές συστημάτων ή υπαλλήλοι) και γι’ αυτό υπάρχουν τέσσερεις γενικοί τύποι: Κάθε τύπος διαγράμματος εστιάζει σε κάποιο είδος ελέγχου, παρά σε μια συγκεκριμένη ροή αυτή καθεαυτή.
Ωστόσο, υπάρχου διάφορες ταξινομήσεις. Για παράδειγμα, ο Andrew Veronis (1978) ονόμασε τρεις βασικούς τύπους διαγραμμάτων: τα διαγράμματα ροής συστημάτων, τα γενικά διαγράμματα και τα αναλυτικά διαγράμματα ροής. Τον ίδιο χρόνο, ο Marilyn Bohl δήλωσε «στην πράξη χρησιμοποιούνται δύο είδη διαγραμμάτων για το σχεδιασμό λύσεων: τα διαγράμματα συστημάτων και τα διαγράμματα προγραμμάτων...». Πιο πρόσφατα, ο Mark A. Fryman (2001) δήλωσε ότι υπάρχουν πιο πολλές διαφορές: «διαγράμματα απόφασης, λογικά διαγράμματα, διαγράμματα συστημάτων, προϊόντων και διαδικασιών είναι λίγοι από τους διαφορετικούς τύπους που χρησιμοποιούνται στις επιχειρήσεις και στην κυβέρνηση. Επιπλέον, πολλές διαγραμματικές τεχνικές που υπάρχουν είναι παρόμοιες με τα διαγράμματα ροής, αλλά έχουν διαφορετικό όνομα, όπως UML, διαγράμματα δραστηριοτήτων και άλλα.
Λογισμικά
Οποιοδήποτε πρόγραμμα σχεδίασης μπορεί να χρησιμοποιηθεί για να δημιουργήσει ένα διάγραμμα ροής. Κάποια εργαλεία προσφέρουν ειδική υποστήριξη για τη σχεδίαση διαγραμμάτων όπως Visio, OmniGraffle, Koffice-kivio.
Υπάρχουν πολλά πακέτα λογισμικού που μπορούν να δημιουργήσουν διαγράμματα ροής αυτόματα, είτε αμέσως με έναν «κώδικα πηγής», είτε με μια γλώσσα περιγραφής διαγραμμάτων.
Πρόσφατα, έχουν γίνει διαθέσιμες διάφορες λύσεις διαγραμμάτων διαδικτυακά.
Αναφορές
Ροης Κατηγορία:Προγραμματισμός Κατηγορία:Γλώσσα περιγραφής αλγορίθμων
Σαιν-Ζαν-ντε-λα-Μπλακιέρ
Το Σαιν-Ζαν-ντε-λα-Μπλακιέρ (γαλλικά: Saint-Jean-de-la-Blaquière, οξιτανικά: Sant Joan de la Blaquièira) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Παραπομπές
Κατηγορία:Κοινότητες του Ερώ
Άννα Καραμπεσίνη
Η Άννα Σαρρή-Καραμπεσίνη (Αντιμάχεια, 12 Ιουνίου 1923 - Κως, 7 Σεπτεμβρίου 2018) ήταν Ελληνίδα τραγουδίστρια και τραγουδοποιός της παραδοσιακής και δημοτικής μουσικής. Γεννήθηκε στην Αντιμάχεια της Κω στις 12 Ιουνίου 1923 και έφυγε από τη ζωή στις 7 Σεπτεμβρίου 2018. Από μικρή ηλικία φάνηκε το ταλέντο της στο τραγούδι, καθώς οι γονείς της ασχολούνταν με τη μουσική και το τραγούδι. Μαζί με την αδερφή της Έφη Σαρρή, τραγούδησαν για πολλά χρόνια παραδοσιακά τραγούδια και θεωρείται ως «έχουσα εξέχουσα θέση και πανελληνίως γνωστή μεταξύ όσων υπηρέτησαν τη μουσική παράδοση της Κω και των Δωδεκανήσων». .
Σύντομο βιογραφικό
Πήγε στην Αθήνα το 1947 μαζί με την αδελφή της Ευτυχία.
Το 1949 γνώρισε και παντρεύτηκε τον Χαράλαμπο Καραμπεσίνη και έζησαν μαζί 35 χρόνια έως το 1984 τότε που εκείνος έφυγε από την ζωή.
Στην Αθήνα στις αρχές του ΄50 η συνάντησή της με τον Σίμωνα Καρά ήταν καθοριστική για την μετέπειτα καλλιτεχνική πορεία της Άννας.
Το 1952 γυρίζει στην Κω με συνεχόμενα επαγγελματικά ταξίδια στην Αθήνα για τις ηχογραφήσεις των δίσκων.
Η Άννα με την συνοδεία της αδελφής της Ευτυχίας, ηχογράφησαν 23 δίσκους των 33 στροφών.
Αξιοσημείωτη ήταν η παρουσία της Άννας Καραμπεσίνη σε εκδηλώσεις για τους Έλληνες τις ομογένειας σε Αμερική, Καναδά και Αυστραλία
Παραπομπές
Κατηγορία:Ελληνίδες τραγουδίστριες
Ίλια Γκολόσοφ
Ο Ίλια Γκολόσοφ (1883, Μόσχα - 1945, Μόσχα) ήταν Ρώσος Σοβιετικός αρχιτέκτονας. Ηγέτης του κονστρουκτιβισμού τα έτη 1925-1931, ο Ίλια Γκολόσοφ αργότερα ανέπτυξε το δικό του στυλ του μετα-κονστρουκτιβισμού.
Εκπαίδευση, Πρώτος παγκόσμιος Πόλεμος, Ρώσικη Επανάσταση
Ο Ίλια Γκολόσοβ γεννήθηκε στη Μόσχα. Ο πατέρας του ήταν ιερέας και ο αδελφός του Panteleimon Golosov ήταν και αυτός αρχιτέκτονας. Σπούδασε στο Moscow Stroganov Industrial Art College και το 1907 εισήχθη στο Moscow School of Painting, Sculpture and Architecture από όπου αποφοίτησε το 1912. Ως φοιτητής και αμέσως μετά την αποφοίτηση του, δούλεψε ως βοηθός για ορισμένους αρχιτέκτονες και καλλιτέχνες, ερεύνησε αρχιτεκτονικά μνημεία και συμμετείχε στην παραγωγή βιβλίων. Κατά τη διάρκεια του Πρώτου Παγκοσμίου Πολέμου, υπηρέτησε ως μηχανικός του στρατού χτίζοντας ποικίλες κατασκευές για τις δυνάμεις της οπισθοφυλακής. Το 1918, ο Γκολόσοφ εντάχθηκε στο Κρατικό Αρχιτεκτονικό Γραφείο της Μόσχας (Moscow state architectural studio) όπου ήταν επικεφαλής ο νεοκλασσικιστής Ivan Zholtovsky και παρέμεινε μαζί του σε ολη τη διάρκεια του Εμφύλιου Πολέμου, ενώ ταυτόχρονα δίδασκε στο MVTU και στη VkhUTEMAS.
Συμβολικός Ρομαντισμός (1918-1925)
Η δουλειά του Γκολόσοφ κατά τη διάρκεια του Εμφυλίου Πολέμου και των Πρώτων χρόνων της Νέας Οικονομικής Πολιτικής του Λένιν περιορίστηκε σε έργα σχεδιασμού για την πόλη, αρχιτεκτονικής τοπίου και επισκευών. Η δεκαετία των εχθροπραξιών (1914-1922) προκάλεσε απροσδόκητη έκβαση για το επάγγελμα του αρχιτέκτονα στη Ρωσία. Για τους αδελφούς Γκολόσοφ η πρώτη τους ευκαιρία για να χτίσουν κάτι προέκυψε όταν ήταν ήδη 40 ετών. Η «νέα γενιά» ήταν στην πραγματικότητα ώριμοι άνδρες με κλασσική προεπαναστατική εκπαίδευση. Η επόμενη γενιά (Ιβάν Λεονίντοφ και η τάξη του 1929) είχε μόλις αρχίσει την πανεπιστημιακή της εκπαίδευση.
Κονστρουκτιβισμός (1925-1932)
Το 1924, ο Γκολόσοφ εντυπωσιάστηκε από τα σχέδια των αδελφών Vesnin για το Arkos και Leningrad Pravda. Έτσι συμμετείχε στο κονστρουκτιβιστικό κίνημα, από την ίδρυση το Δεκέμβριο του 1925 της ΟΣΑ (Ένωση Σύγχρονων Αρχιτεκτόνων). Τα σχέδια του αυτήν την περίοδο χαρακτηρίζονται από τους προσεκτικά μελετημένους γυάλινους εξωτερικούς τοίχους οι οποίοι δίνουν έμφαση στην εσωτερική δομή του «κυρίαρχου σχήματος». Εκτός από τις πολυάριθμες συμμετοχές του σε διαγωνισμούς, ο Γκολόσοφ χάρη στην τυπική προ-επαναστατική του εκπαίδευση και στη μηχανική του εμπειρία διεύθυνε εργοτάξια. Η πρακτική του αυτή ενασχόληση με την αρχιτεκτονική τον καθιστούσε αρκετά απασχολημένο έτσι ώστε να απέχει από τις θεωρητικές συζητήσεις του 1925-1929 σε αντίθεση με τους θεωρητικούς αρχιτέκτονες Ivan Leonidov και Μοϊσέι Γκίνζμπουργκ.
Όπως ο Selim Khan-Magomedov επεσήμανε: «Δημιούργησε τα καλύτερα παραδείγματα του κονστρουκτιβισμού, αλλά ποτέ δεν υπήρξε ένας αφοσιωμένος κονστρουκτιβιστής. Κατάλαβε ότι οι κονστρουκτιβιστικές θεωρίες έρχονται σε αντίθεση με τις δικές του αρχιτεκτονικές αντιλήψεις των αρχών της δεκαετίας του '20 ... Ο Γκολόσοφ αποδέχτηκε τον κονστρουκτιβισμό ως εξωτερικό περίβλημα, όχι ως ένα ολοκληρωμένο λειτουργικό στιλ». Ωστόσο, για μια σύντομη περίοδο (1925-1928), θεωρείται από τους συναδέλφους του ο ηγέτης του κονστρουκτιβισμού, λόγω της μεγάλης δημοσιότητας των ολοκληρωμένων σχεδίων του, όπως η Λέσχη Εργαζομένων Zuev (1925).
Μετακονστρουκτιβισμός
Το 1932 το κράτος θέλησε να υποστηρίξει τη νεοκλασσική αρχιτεκτονική γλώσσα έναντι της ρωσικής πρωτοπορίας που εκδηλώθηκε κυρίως με τον κονστρουκτιβισμό στην αρχιτεκτονική. Τότε ο Γκολόσοφ επαναπροσδιόρισε το Συμβολικό Ρομαντισμό με την προσαρμογή αφαιρετικά δοσμένων νεοκλασσικών στοιχείων. Ο Γκολόσοφ και οι οπαδοί του, δηλαδή, αντικατέστησαν σκόπιμα αρχιτεκτονικά νεοκλασσικά στοιχεία (κίονες, κιονόκρανα, γείσα, διαζώματα), με δικά τους στοιχεία προκειμένου να διαφοροποιηθούν από τους καθαρούς αναβιωτές του νεοκλασσικισμού όπως ο Zholtovsky. Το πιο χαρακτηριστικό τους στοιχείο ήταν μια τετράγωνη, ραδινή στήλη με απλοποιημένο τετράγωνο κιονόκρανο και βάση. Για ένα σύντομο χρονικό διάστημα (1932-1936) αυτό το νέο στυλ, ο μετα-κονστρουκτιβισμός (postconstructivism, όρος που επινοήθηκε από τον Σελίμ Χαν Μαγκομέντοφ), έγινε το πιο διαδεδομένο στη Σοβιετική Ρωσία.
Εξωτερικοί σύνδεσμοι
Κατηγορία:Ρώσοι αρχιτέκτονες Κατηγορία:Σοβιετικοί αρχιτέκτονες Κατηγορία:Μοντερνιστές αρχιτέκτονες
Το λιμάνι της αγωνίας
Το λιμάνι της αγωνίας (αγγλ. On The Waterfront), είναι ταινία του 1954 του Ηλία Καζάν βραβευμένη με Όσκαρ καλύτερης ταινίας. Πρωταγωνιστές αυτής της κλασσικής ταινίας της χρυσής εποχής του Χόλιγουντ είναι ο Μάρλον Μπράντο, η Εύα Μαρί Σέιντ, ο Ροντ Στάιγκερ και ο Καρλ Μάλντεν. Το φιλμ αυτό προτάθηκε για 12 βραβεία Όσκαρ και απέσπασε οκτώ.
Το 1989 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής. , ενώ το 1997 έλαβε την 8η θέση ως μιά απ'τις καλύτερες ταινίες όλων των εποχών απ'το Αμερικανικό Ινστιτούτο Κινηματογράφου.
Υπόθεση
left|200px|thumb|Ο Μάρλον Μπράντο ως Τέρι Μαλόι στο Λιμάνι της αγωνίας. Στο Νιού Τζέρσεϊ της δεκαετίας του 50 μια ομάδα γκάνγκστερ έχει πάρει με τη βια την αρχηγεία του συνδικάτου των εργατών του λιμανιού. Οι εγκληματίες αυτοί βγάζουν χρήματα εκμεταλλευόμενοι την εργασία των εργατών, στους οποίους σπέρνουν τον τρόμο. Όσοι επαναστατούν τιμωρούνται, ακόμα και με θάνατο. Αρχηγός της σπείρας είναι ο Τζόνι Φρέντλι (Τζέι Λι Κομπ) και δεξί του χέρι ο Τσάρλι Μαλόι (Ροντ Στάιγκερ). Όταν ο αδερφός του Τσάρλι, Τέρι (Μάρλον Μπράντο), ένας αποτυχημένος πυγμάχος, γίνεται αυτόπτης μάρτυρας της δολοφονίας ενός εκ των εργαζομένων του λιμανιού, αρχίζει να δέχεται πιέσεις από την αστυνομία για να καταθέσει ενάντια του Τζόνι Φρέντλι. Ο Τέρι αρχικά αρνείται, αλλά οι τύψεις τον βαραίνουν και μεγαλώνουν όταν γνωρίζεται και ερωτεύεται την αδελφή του θύματος Ίντι Ντόιλ (Εύα Μαρί Σέιντ). Η Ίντι που ξέρει ότι ο Τέρι γνωρίζει πολλά περισσότερα για τη δολοφονία του αδελφού της, τον φέρνει σε επαφή με τον παπά της ενορίας, πατέρα Μπάρι (Καρλ Μάλτεν), ο οποίος πείθει τον Τέρι να καταδώσει στις αρχές τη σπείρα του λιμανιού. Ο Τέρι παίρνει την απόφαση να μιλήσει και έρχεται σε κόντρα τόσο με τον αδελφό του, όσο και με τους εγκληματίες του λιμανιού, με συνέπειες που θα αποβούν θανάσιμες.
Παραγωγή
Η ιδέα για την δημιουργία της ταινίας προέκυψε τον Απρίλιο του 1948, αφότου ο σεναριογράφος Μπαντ Σούλμπεργκ διάβασε μια σειρά άρθρων που είχαν δημοσιευτεί από την εφημερίδα The New York Sun και έριχναν φως στη διαφθορά και στα κρούσματα οργανωμένου εγκλήματος που μάστιζαν στο λιμάνι της Νέας Υόρκης. Ο συγγραφέας των εικοσιτεσσάρων αυτών άρθρων ήταν ο δημοσιογράφος Μάλκολμ Τζόνσον και η δημοσίευσή τους του εξασφάλισαν το Βραβείο Πούλιτζερ, εκείνη τη χρονιά. Ο Σούλμπεργκ σκέφτηκε ότι το θέμα, που πραγματεύονταν τα άρθρα, θα ήταν ιδανικό για να μεταφερθεί στη μεγάλη οθόνη. Ο Αντονι Ντι Βιντσέντζο, ο οποίος κατέδωσε στις αρχές τη σπείρα των κακοποιών του λιμανιού, ήταν το άτομο που ενέπνευσε τον Σούλμπεργκ να δημιουργήσει τον ρόλο του Τέρι Μαλόι, που αργότερα ερμηνεύτηκε από τον Μάρλον Μπράντο.
Το 1951, ο Σούλμπεργκ προσέγγισε τον Ηλία Καζάν για να του προτείνει να συνεργαστούν, καθώς είχε ήδη ξεκινήσει να δουλεύει το σενάριο της ταινίας που εξιστορούσε τα εγκλήματα μιας σεσημασμένης σπείρας κακοποιών του λιμανιού του Νιου Τζέρσεϊ. Ο Σούλμπεργκ συνέχισε τις έρευνες για υλικό για το σενάριο της ταινίας, ενώ ο Καζάν έκλεισε ραντεβού με τον διευθυντή της 20th Century Fox, Νταρυλ Φ. Ζάνουκ, με τον οποίο είχε συμβόλαιο για την πραγματοποίηση ακόμη μιας ταινίας. Όταν ο Σούλμπερκ και ο Καζάν συναντήθηκαν με το Ζάνουκ, εκείνος εκμυστηρεύτηκε και στους δυο, ότι δεν του άρεσε καθόλου το αντικείμενο που πραγματευόταν το σενάριο και ισχυρίστηκε ότι κανείς δεν επρόκειτο να ενδιαφερθεί για μια ομάδα λιμενεργατών.
Δίχως να χάσουν στιγμή σκηνοθέτης και σεναριογράφος, ζήτησαν τη βοήθεια του ανεξάρτητου παραγωγού Σαμ Σπίγκελ, ο οποίος ενδιαφέρθηκε για το εγχείρημα και εξασφάλισε τη διανομή της ταινίας από την εταιρία Columbia Pictures. Στη συνέχεια ο Σπίγκελ έστειλε το σενάριο στον Μάρλον Μπράντο που είχε ήδη συνεργαστεί με τον Καζάν δυο φορές, το 1951 για την ταινία Λεωφορείον ο Πόθος (A Streetcar Named Desire) και το 1952 για το Βίβα Ζαπάτα (Viva Zapata!). Ο Μπράντο που μετά την κατάθεση του Καζάν ενώπιον της Επιτροπής Αντιαμερικανικών Δραστηριοτήτων, είχε υποσχεθεί να μην ξανασυνεργαστεί με τον σκηνοθέτη και έστειλε το σενάριο πίσω στον Σπίγκελ, χωρίς να το έχει διαβάσει. Ο Σπίγκελ κατάλαβε ότι ο Μπράντο δεν κοίταξε καν το σενάριο, όταν βρήκε στη θέση τους τα μικρά κομμάτια χαρτιού που είχε τοποθετήσει ανάμεσα στις σελίδες. Ο Καζάν και ο Σπίγκελ τότε προσέφεραν το ρόλο στο Φρανκ Σινάτρα, ο οποίος δέχτηκε να τον ερμηνεύσει, όταν ο Μπράντο άλλαξε αναπάντεχα γνώμη και αποφάσισε να δεχτεί το ρόλο.
Όλοι οι δευτερεύοντες ρόλοι ανατέθηκαν σε βετεράνους του Χόλιγουντ, όπως ο Καρλ Μάλντεν και ο Ροντ Στάιγκερ, εκτός από εκείνον της Ίντι Ντόιλ που δόθηκε στην πρωτοεμφανιζόμενη Εύα Μαρί Σέιντ. Ο Καζαν και ο Σούλμπεργκ την είχαν ανακαλύψει σε ένα από τα θέατρα του Μπρόντγουεϊ.
Πολιτικό υπόβαθρο της ταινίας
Το φιλμ χαρακτηρίστηκε από πολλούς ως η απάντηση του Καζάν σε όλους όσους τον κατέκριναν για το γεγονός ότι το 1952 κατέδωσε οκτώ από τους συναδέλφους ως κομμουνιστές στην Επιτροπή Αντιαμερικανικών Δραστηριοτήτων. Ο Μπαντ Σούλμπεργκ είχε επίσης καταδώσει συναδέλφους του την ίδια περίοδο με τον Καζάν .(βλ. Μαύρη Λίστα του Χόλυγουντ).
SEAT Mii
To SEAT Mii ήταν ένα αυτοκίνητο πόλης της κατηγορίας Α, που παρήχθη από την ισπανική αυτοκινητοβιομηχανία SEAT, από τον Οκτώβριο του 2011 μέχρι τον Ιούνιο του 2019, ενώ στη συνέχεια κατασκευάστηκε μια πλήρως ηλεκτρική έκδοση από τον Ιανουάριο του 2020 έως τον Ιούνιο του 2021, όταν και έληξε οριστικά η παραγωγή του μοντέλου, χωρίς διάδοχο. Οι πρώτες παραδόσεις στην Ισπανία ξεκίνησαν τον Δεκέμβριο του 2011, ενώ στα άλλα κράτη της Ευρώπης κυκλοφόρησε τον Απρίλιο του 2012.